open-index/open-wikipedia-markdown huggingface dataset:
Kosmiese straling

**Kosmiese straling** is die ioniserende straling afkomstig van die Son en bronne buite die Sonnestelsel. Die Aarde en alle lewende wesens daarop word aanhoudend met straling uit die ruimte gebombardeer. 

## Werking
duimnael|280px|Bronne van ioniserende straling in die interplanetêre ruimte.

Hierdie straling bestaan grotendeels uit positief gelaaide ione wat deur die Son en bronne buite die Sonnestelsel uitgestraal word. Dit werk in op atome in die atmosfeer, wat sekondêre straling tot gevolg het, soos X-strale, muone, protone, alfadeeltjies, pione, elektrone en neutrone. 

Die onmiddellike dosis straling wat ’n persoon sou ontvang, sal meestal uit muone, neutrone en elektrone bestaan, en hierdie dosis wissel van gebied tot gebied en hang af van die geomagnetiese veld en hoogte bo seevlak. Dit is veel sterker in die boonste gedeelte van die troposfeer, omtrent 10&nbsp;km bo seevlak, en is dus ’n groot bekommernis vir lugvaartpersoneel en gereelde lugpassasiers, wat baie ure per jaar in hierdie omgewing bestee. In hierdie gebied is die blootstelling aan straling nie soseer as gevolg van die inwerking van kosmiese strale op die dun atmosfeer nie, maar eerder die inwerking wat dit op die digte romp van die vliegtuig het. Dit veroorsaak relatief hoë vlakke agtergrondstraling in die kajuit wanneer die vliegtuig hoog bo seevlak is. 

Op dieselfde manier word ruimtevaarders aan veel hoër vlakke agtergrondstraling blootgestel as mense op die aarde, omdat die kosmiese strale op die ruimtetuig se komponente inwerk. Dit hou ernstige probleme in vir potensiële langtermynruimtereise na die Maan en Mars. Ruimtevaarders in lae wentelbane word egter nie deur so ’n groot risiko in die gesig gestaar nie, omdat die magneetveld van die aarde die meeste kosmiese straling afskerm. 

Kosmiese strale veroorsaak ook elementêre kerntransmutasie in die atmosfeer, waar sekondêre straling met die atoomkerne in die atmosfeer kombineer om verskillende radioaktiewe isotope op te wek. Baie sogenaamde kosmogeniese nukliede kan vervaardig word, maar die mees algemene een is koolstof-14 (14C), wat vervaardig word as produk van inwerking op stikstof-atome. Hierdie kosmogeniese nukliede bereik uiteindelik die aarde se oppervlak, waar dit weer deel kan word van lewende wesens. Die produksie van hierdie nukliede wissel effe saam met die korttermynvariasies in die son se kosmiese strale, maar dit word as konstant beskou wanneer daar na ’n langer tydperk, soos duisende of miljoene jare, gekyk word. Die aanhoudende vervaardiging en inkorporering in lewende wesens, sowel as die relatief kort halveertyd van koolstof-14, is die hoofbeginsels waarop die radiokoolstofdatering van antieke biologiese materiale, soos artefakte van hout, en menslike oorskot gebaseer is.

## Verwysings 
* Cosmic ray.  (2008). Encyclopædia Britannica. Deluxe Edition.  Chicago: Encyclopædia Britannica.
SV Rooiwit Hasborn-Dautweiler

**SV Rooiwit Hasborn-Dautweiler ** is 'n sokkerklub uit Tholey in die deelstaat Saarland in Duitsland. *Hasborn-Dautweiler* is 'n dorpsdeel van Tholey.

Die klub is in Junie 1920 by die dorpskerk gestig en het in 1964 die eerste keer die *1. Amateurliga Saarland* gehaal, destyds die derde vlak. Die klub se grootste prestasie was om die tweede rondte van die DFB-Pokal te haal in 1974, waar die klub in 'n wegwedstryd met 0-3 teen VfL Borussia Mönchengladbach verloor het. Die klub het by nog twee geleenthede, in 1991 en 2007, die hoofrondte van die DFB-Pokal gehaal.

## Onlangse ligaposisionering 
## Eksterne skakels 
* Amptelike klubwerf
1. FC Bad Kötzting

**1. FC Bad Kötzting** is 'n sokkerklub uit Bad Kötzting in die deelstaat Beiere in Duitsland.

Die klub is op 5 Mei 1921 gestig as *1. FC Kötzting* en het tot in 1990, toe daar gepromoveer is na die Beierese *Landesliga*, in die laer ligas meegeding. Op 12 Mei 2006 is die klub herdoop na *1. FC Bad Kötzting*. Die klub se grootste prestasie was om promosie te kry na die Oberliga Beiere in 2004.

## Onlangse ligaposisionering 
## Eksterne skakels 
* Amptelike klubblad
TSV Crailsheim

**TSV Crailsheim** is 'n sportklub uit Crailsheim in die deelstaat Baden-Württemberg in Duitsland, veral bekend vir sy sokkerafdeling. Behalwe sokker, het die klub ook afdelings vir onder meer handbal, basketbal, vuisbal, skerm, tennis, tafeltennis, judo, atletiek, swem, dans, Duitse Ju Jutsu en fietsry.

Die klub se basketbalspan ding mee in die *2. Basketbal Bundesliga-Suid* en die vroue-sokkerspan in die *Vroue-1. Bundesliga*.

Die klub is een van die oudtstes in die deelstaat en het in 1846 ontstaan as die gimnastiekklub *TV Crailsheim*. Die sokkerafdeling het later onafhanklik geword as *SV Crailsheim*, maar 'n paar dekades later weer by die hoofklub aangesluit wat van daar af as *TSV Crailsheim* (die huidige naam) bekend gestaan het.

Die klub se grootste prestasie was om tweede in die Oberliga Baden-Württemberg in 2004 te eindig.

## Onlangse ligaposisionering 
## Eksterne skakels 
* Amptelike klubblad
* Amptelike webwerf van die sokkerafdeling
Cadaqués

**Cadaqués** is 'n klein voormalige vissersdorpie met ongeveer 2&nbsp;900 inwoners in die noordooste van die Iberiese Skiereiland in die Girona provinsie in die outonome gemeenskap Katalonië. Cadaqués is aan die rand van die Alt Empordà *comarca* in 'n baai naby die Cap de Creus skiereiland aan die Costa Brava van die Middellandse See geleë.

## Geskiedenis 
duimnael|links|Toneel van Cadaqués
Die oudste geskiedkundige dokumente wat na die dorp verwys dateer uit die jaar 1030. Die belangrikste geboue wat van die ou dorp en sy versterkings bewaar is, is die vesting, wat tans die kantore van die plaaslike administrasie (*Ajuntament*) huisves, en 'n poort na die strand. As gevolg van sy ligging tussen rotse wat tot by die see strek, was Cadaqués van die omliggende gebiede afgesny en eeue lank net vanuit die see toeganklik.

In 1444 is die dorp tydens 'n seerowerinval afgebrand. Teen die einde van die 19de eeu het die druifluis groot skade in die plaaslike wingerde berokken.

Cadaqués is vandag 'n toeristeoord en tydens die toeristeseisoen styg die bevolking tienvoudig.

## Kunslewe 
Die rustigheid van die dorp het steeds 'n groot aantal kunstenaars en intellektueles gelok, en Cadaqués het veral as 'n gewilde verblyfplek vir skilders en beeldhouers bekend gestaan.

Die kunstenaar Salvador Dalí het die dorpie in sy kinderdae gereeld saam met sy familie besoek en het later 'n huis in Port Lligat, 'n klein baai naby die dorpie, gehad. Dit was juis tydens die somervakansie van 1916 wat Dalí moderne skilder ontdek het by die familie van Ramon Pichot. Die eerste kunstenaar wat hom in Cadaqués  gevestig het was Mei Fren wat indrukwekkende houtskoolsketse van die 19de eeuse Cadaqués gemaak het. Pablo Picasso, Joan Miró, Marcel Duchamp, Antoni Pitxot, Henri-François Rey, Melina Mercouri en Maurice Boitel het ook tyd in die dorpie spandeer. Cadaqués word ook genoem in die storie *Tramontana* deur Gabriel García Márquez.

## Besienswaardighede 
Op die hoogste plek van die ou dorpskern verrys die kerk Santa Maria, wat vanaf die middel van die 16de eeu in die Laat-Gotiese boustyl opgerig en in die 18de eeu voltooi is. Die kerk besit 'n altaarstuk in die barokstyl, wat deur Jacint Moretó ontwerp en deur Pau Costa uitgevoer is. Die altaarstuk is in 1725 van hout gemaak en in 1788 vergoud.

duimnael|senter|800px|Strandfront van Cadaqués
duimnael|senter|800px|Panorama van Cadaqués

## Verwysings
Kanadadag

[duimnael|regs|250px|Honderdduisende mense vergader jaarliks op 1 Julie in die Kanadese hoofstad [Ottawa om Kanada se nasionale dag te vier]] **Kanadadag** (Engels: **Canada Day**, Frans: **Fête du Canada**) is die Nasionale Dag van Kanada ter herdenking van die stigting van die Dominium van Kanada op 1 Julie 1867. Dit is 'n openbare vakansiedag wat jaarliks op 1 Julie deur alle provinsiale regerings en die oorgrote meerderheid van die sakewêreld dwarsoor die land gevier word.

Kanadadag is vir baie Kanadese 'n dag vir buitemuurse aktiwiteite in die vroeë Kanadese somer. Dit is ook die belangrikste patriotiese vakansiedag van die land en word dikwels ook "Kanada se verjaarsdag" genoem, veral in die populêre pers.

Alhoewel dit die datum is waarop die huidige Kanadese grondwet in werking getree het, word met die eerste dag in Julie nie die presiese datum van Kanada se onafhanklikwording of stigting gevier nie. Die dag herdenk eerder die begin van die totstandkoming van die Kanadese konfederasie as gevolg van die Britse Noord-Amerika-wet (Engels: *British North America Act*). Die Britse parlement het ook ná die jaar 1867 nog groot invloed op die regering van Kanada uitgeoefen, en baie van die land se huidige provinsies het nog nie bestaan nie.

Die datum herdenk dus eerder die belangrikste stap in die politieke proses wat uiteindelik tot Kanadese selfregering gelei het. Dit was ook die begin van Kanada se soewereiniteit, wat met die Statuut van Westminster aansienlik bevorder en met die proklamasie van die *Constitution Act* deur Elizabeth II, koningin van Kanada, in 1982 uiteindelik erken is.
Raad op Finansiële Dienste

Die **Raad op Finansiële Dienste** (**RFD**; Engels: Financial Services Board, FSB) is 'n onafhanklike instelling  in Suid-Afrika wat deur wetgewing (Wet op die Raad op Finansiële Dienste 97 van 1990) daargestel is om die bankverwante finansiële dienste in Suid-Afrika te reguleer in die openbare belang.  Die raad se kwaliteitsbestuurstelsel is ISO 9001 gesertifiseer.

## Geskiedenis 
Die totstandkoming van die raad het gevolg op die aanbevelings van die Van Der Horst Komitee in 1990.  Die Wet op Finansiële Advies en -Tussengangerdienste (Engels: FAIS - Financial Advisory and Intermediate Services Act) het in 2002 in werking getree en die raad se gesag is daarmee uitgebrei tot sekere aspekte van die optrede in die bankwese.

## Wetgewing 
Die wetgewing waarmee die Raad op Finansiële Dienste belas is om oor toesig te hou is:

* Wet op Pensioenfondse, 24 van 1956
* Wet op Onderlinge Bystandsverenigings, 25 van 1956
* Wet op Finansiële Instellings (Beskerming van Fondse), 28 van 2001
* Wet op die Finansiële Toesig oor die Padongelukkefonds, 8 van 1993
* Wet op die Toesig oor die Rasionalisering van Finansiële Instellings, 32 van 1996
* Wet op Langtermynversekering, 52 van 1998
* Wet op Korttermynversekering, 53 van 1998
* Wet op Inspeksie van Finansiële Instellings, 80 van 1998
* Wet op Handel met Voorkennis, 135 van 1998
* Wet op Finansiële Advies en -Tussengangerdienste, 37 van 2002
* Wet op die Beheer van Gesamentlike Bellegingsskemas, 45 van 2002
* Wet op Sekuriteite Dienste, 36 van 2004

## Eksterne skakels 
* Amptelike webwerf
W

Die letter **W**, **w** is die 23ste letter van die moderne Latynse alfabet. In Navo se internasionale spellingsalfabet word W uitgespreek deur die woord "Whiskey".

## Eksterne skakels 
* 
*
B

:*Hierdie artikel handel oor die Latynse letter B. Vir ander betekenisse sien B (dubbelsinnig).*

Die letter **B**, **b** is die tweede letter in die Latynse alfabet. In Afrikaans word die letter uitgespreek as "bee". B is nie in die Etruskiese alfabet gebruik nie. Dit lyk of die Etruske egter wel die letter geken het, moontlik van Grieks af. Die Semitiese letter bet is ook uitgespreek as /b/ en het "huis" beteken.

In Navo se internasionale spellingsalfabet word "B" uitgespreek met die woord "Bravo".

Die letter B lyk ook baie soos die Cyrilliese letter B, hoewel dié letter as /v/ uitgespreek word.

Die vorm van die letter blyk afkomstig te wees van 'n piktogram wat die plan van 'n huis afbeeld, soos gesien kan word in Egiptiese hiërogliewe en die Proto-Semitiese alfabet.

## Eksterne skakels 
*
Torgelower SV Greif

**Torgelower SV Greif** is 'n sportklub uit Torgelow in die deelstaat Mecklenburg-Voorpommeren in Duitsland, veral bekend vir sy sokkerspan. Behalwe sokker, het die klub ook afdelings vir tafeltennis en handbal.

Die klub is in 1919 gestig as *SV Greif Torgelow*. Na die Tweede Wêreldoorlog is die klub heropgerig as *SG Torgelow* en in 1951 herdoop na *BSG Stahl Torgelow*. 'n Jaar later is die naam verander in *BSG Motor Torgelow*, maar na 4 jaar is die naam terugverander na *BSG Stahl Torgelow*. In 1963 is die klub weer herdoop na *Nord Max Matern Torgelow* (ook soms *Nord Torgelow* genoem). Max Matern was 'n Duitse kommunis en anti-fascis wat in 1935 deur die Nazi’s tereggestel is vir die moord op twee polisiemanne (in 1993 is Erich Mielke, oud-hoof van die Stasi, skuldig bevind aan die moorde). Die klub het 5 seisoene in die tweedevlak DDR-liga deurgebring.

Na die hereniging van Duitsland het die klub sy huidige (historiese) naam in 1990 teruggeneem.

## Onlangse ligaposisionering 
## Eksterne skakels 
*Amptelike klubblad
Die Knoop

**Die Knoop** was 'n Afrikaanse skakellys of portaal wat deur die Pretoriaanse ingenieur, Gerrie de Beer, gestig is en onderhou was. Dit was een van die eerste en een van die grootste Afrikaanse skakellyste op die web. Die Knoop het in 2007 'n gemiddeld van 750 besoeke per dag gekry.  Die webwerf se gewildheid onder Afrikaners op daardie staduim blyk uit dat ruim driekwart besoekers die URL sélf intik om by die webwerf te kom.

## Geskiedenis 
Die Knoop het begin as 'n skakellys op een van De Beer se persoonlike webwerwe, wat gehuisves is by www.geocities.com/Heartland/9657/dieknoop.htm. In 1998 het De Beer die domeinnaam dieknoop.co.za gekoop en die Geocities-webwerf daarheen laat herverwys.

Die skakellys was aanvanklik 'n enkele bladsy, maar kort nadat die hoeveelheid skakels die duisend-getal oorskry het, is sommige groter afdelings op aparte bladsye geplaas.  Die Knoop se slagspreuk was vroeër "honderde Afrikaanse skakels", en het later verander na "duisende Afrikaanse skakels".

Dit is waarskynlik dat Die Knoop sy ontstaan gehad het nadat Gerrie kontak met Afr Oppie Net  gehad het.

Mettertyd het De Beer ander domeinname opgekoop om na Die Knoop te herlei.  Een hiervan was afrikaans.co.za, want tans nie meer deur De Beer besit word nie.

Die Knoop het ruimskoots van advertensieskakels gebruik gemaak, en heelwat van die "nuwe" skakels was niks meer  as geborgde skakels wat nie as sulks aangedui word nie.  Dit het egter nie Die Knoop minder gewild onder sy gebruikers gemaak nie.

## Kampvegter vir Afrikaans 
Die Knoop se gewildheid onder Afrikaanse besoekers het vroeg reeds sekere Suid-Afrikaanse maatskappye genoop om hul webwerwe in Afrikaans beskikbaar te stel.  Hier onder tel die bankreus ABSA , wat reeds in 1997 op Die Knoop gekasty is vir sy toentertydse gebrek aan Afrikaans.

## Verwysings
A

:*Hierdie artikel handel oor die Latynse letter A. Vir ander betekenisse wat deur die letter voorgestel word, sien A (dubbelsinnig).*

**A**, **a** is die eerste letter in die Latynse alfabet en ook die eerste klinker. In Afrikaans word die letter uitgespreek as "aa". Die letter is afgelei van die Griekse letter *alfa* (α), wat ook die Latynse klankwaarde /a/ en /a:/ gehad het. Die letter is ook verwant aan die piktogram van 'n os se kop in die Proto-Semitiese *âlep* (os) en die Egiptiese hiëroglief.

In Navo se internasionale spellingsalfabet word "A" uitgespreek met die woord "Alfa".

## A met skryftekens 
* Á, á
* À, à
* Â, â
* Ä, ä
* Ã, ã
* Ǎ, ǎ
* Ā, ā
* Ă, ă
* Ą, ą
* Å, å

## Eksterne skakels 
* 
*
Spraak

**Spraak** is wanneer klanke of gebare gemaak word sodat twee of meer individue met mekaar kan kommunikeer. Hierdie kommunikasie kan óf *verbaal* wees, soos wanneer mense woorde gebruik om te kommunikeer, of dit kan *nie-verbaal* wees, wanneer 'n individu sekere aksies uitvoer met die doel om te kommunikeer. Diere praat ook met mekaar vir kommunikasie, maar hierdie vorme van kommunikasie is nie altyd so ingewikkeld soos wat dit by mense is nie.

duimnael|regs|250px|'n Persoon wat 'n toespraak lewer.
In baie gevalle word spraak gekompliseer deurdat die spreker iets sê, maar iets anders daarmee bedoel.

## Eksterne skakels 
* 

## Notas
Pous Stefanus I

**Stefanus I** was die 23ste pous van die Rooms-Katolieke Kerk.

## Biografie 
Pous Stefanus I was 'n gebore Romein van Griekse afkoms. Hy was Pous Lucius I se aartsdeken en is deur hom as opvolger aangestel. Op 12 Mei 254 volg hy Pous Lucius I op en word op 30 Augustus 257 opgevolg deur Pous Sixtus II. Die naam ‘Stefanus’ beteken “gekroonde” (uit Grieks).

## Pontifikaat 
Tydens Stefanus I se pontifikaat was daar groot druk op die Kerk sowel van binne as van buite. Onder die vervolgings van keiser Decius het baie Christene hulle geloof versaak. Dit het gelei tot 'n diskussie binne die kerk of hulle weer tot die kerk toegelaat kan word. Daar is ook met Cyprianus gestry of sulke mense weer gedoop moes word. Stefanus het besluit dat herdoop nie verpligtend is nie. Dit het gelei tot die ekskommunikasie van Cyprianus en byna tot 'n breuk met die Kerk in Afrika en die Ooste.

Ook die hernude instelling van die biskoppe van Léon en Astorga het tot konflik gelei. Hulle het hulle geloof uit veiligheidsoorwegings versaak, maar wou later terugkeer. Stefanus was glo ten gunste van hulle heraanstelling, hoewel die teenoorgestelde ook beweer word.

Stefanus het die onverbreekbaarheid van die eg verdedig en die gebruik van verloofringe ingevoer.

## Verering 
Stefanus word as heilige en martelaar vereer in die Rooms-Katolieke Kerk. Sy feesdag is op 2 Augustus. Stefanus het gesterf deur onthoofding (legendaries). Sy kop word in Speyer (Duitsland) as reliek vereer. Stefanus is die beskermheilige van Hvar.

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
1 (getal)

:*Hierdie artikel handel oor die getal 1, vir ander gebruike, sien 1 (dubbelsinnig).*

[duimnael|[China|Chinese handsein.]]

**1** (**een**) is 'n natuurlike getal wat ná nul en vóór twee op die getallelyn lê. Een verteenwoordig 'n enkele item. 'n Mens het gewoonlik één hoof, neus, mond en naeltjie. Die Romeinse skryfwyse is **I**.

## Wiskunde 
1 is 'n spesiale getal in wiskunde, omdat enige getal wat met een vermenigvuldig word, daardie selfde getal as antwoord sal hê. 1 word gevolglik die identiteitselement van vermenigvuldiging genoem. 1 het slegs een faktor, naamlik 1 (homself) en is dus nie 'n priemgetal nie. 1 is die eerste getal van die natuurlike getallestelsel.

### Lys van basiese berekeninge 
## Rekenaarwetenskap 
Die getal *een* is belangrik in rekenaarwetenskap omdat dit, tesame met nul, deel is van die binêre getallestelsel. In masjienkode en sommige programmeertale beteken een "waar". Nul beteken dan "onwaar".

## Ander betekenisse 
*In Duitsland en Oostenryk is *een* die graad vir "baie goed". In Duitsland is *een* die hoogste uit ses grade, en in Oostenryk is dit die hoogste uit vyf grade.
*In numerologie is een die simbool vir alles; die skepping en God.

## Eksterne skakels 
*
Laserskyf

duimnael|Die kant van 'n **laserskyf** wat deur die rekenaar gelees word.

'n **Laserskyf** of **kompakskyf** (ook in Engels bekend as 'n *compact disc*, verkort na *CD*) is 'n plat, ronde skyf wat gebruik word om data, musiekopnames (oudio CD) of video-opnames (video CD) daarop te stoor. Die deursnee van 'n normale laserskyf is 120 mm, en die gaatjie in die middel is omtrent 15 mm in deursnee.

Aanvanklik is slegs musiek en klank op laserskywe gestoor, maar later is hulle só gemaak dat hulle rekenaarlêers kon stoor op dieselfde manier as wat musiek daarop gestoor is. Na hierdie skywe word verwys as CD-ROMs, wat staan vir die Engelse term *Compact Disc - Read Only Memory*, wat beteken dat die rekenaar die skyf aftas (of "lees") deur gebruik te maak van 'n CD-ROM-aandrywer, of enige ander aandrywer wat laserskywe kan lees.

## Geskiedenis 
Die laserskyf is in 1979 deur Philips en Sony ontwikkel en vir die eerste keer vervaardig. 

In 1982 het dié twee ondernemings hul sogenaamde *Red Book*-standaard vir oudio-laserskywe vasgelê. Volgens hierdie internasionale standaard is laserskywe, wat hulle fisiese stoorvermoë betref, in blokke verdeel. Slegs digitale ja/nee-inligting word met 'n hoë digtheid gestoor. In CD-spelers stuur 'n laser-aftaster 'n straal op die skyf wat juis op twee maniere ("ja of nee") gereflekteer word. In teenstelling met vinielplate word laserskywe van binne na buite gelees.

Aanvanklik is laserskywe gemaak met 'n deursnee van 30 sentimeter wat in hierdie opsig analoog met viniel-langspeelplate was. Hulle video-stoorvermoë was matig (30 minute), maar meer as groot genoeg vir musiekopnames (13 ure en meer).

Die musiekbedryf was egter ten gunste van kleiner skywe sodat die deursnee van laserskywe uiteindelik twaalf sentimeter beloop het met 'n speeltyd van 74 minute - volgens 'n gewilde moderne mite net groot genoeg om die dirigent Wilhelm Furtwängler se opvoering van die Negende Simfonie van Ludwig van Beethoven uit die jaar 1951 daarop te stoor.

## Eksterne skakels 
* CD bly beste geskenk, Beeld, 2014 

## Sien ook 
* DVD
Silingers

duimnael|300px|Kaart van *Magna Germania* in die 2de eeu, wat Silingi insluit

Die **Silingers** was 'n Oos-Germaanse volk. Hulle het in 'n gebied wat vir eeue as Magna Germania, en later as Silesië beskryf is, gewoon. Die Silinge het hulle naam aan die huidige Silesië gegee.
Coenie de Villiers

**Coenraad Grabe (Coenie) de Villiers** (op 11 Oktober 1956 in Bloemfontein gebore) is ’n bekende Afrikaanse komponis en sanger. Hy is as klassieke pianis opgelei, maar het ook 'n kwalifikasie in die mediawese verwerf.

De Villiers het in die 1980's en 1990's hoofsaaklik in Ciprus gewoon voordat hy na Suid-Afrika teruggekeer het. Hy was ook televisieaanbieder van Kwêla op KykNET.

## Ateljeealbums 
* *Skoppensboer (Mountain Records begin 2003 vrygestel)*
* *Die Reisiger*
* *Kruispaaie*
* *Amper Alleen (Cyprus)*
* *Hartland*
* *Karoo Nagte (1990)*
* *Liefdesversies*
* *Ek Wens*
* *Hooglied*
* *Solo*
* *Zen*
* *Handgemaak (unplugged)(SAMA Award, Huisgenoot TEMPO Award)*
* *Weerlig oor die See (2008)*
* *Dekade (2009)*
* *Hart van Glas (2011)*
* *Emoji*
* *Pure Coenie*

## Verwysings 
## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* 
* 
*
McFly

**McFly** is 'n Engelse musiekgroep wat bekendheid verwerf het met hul nommer een-treffer "5 Colours in Her Hair" in 2004. Die groep is deur Tom Fletcher (gebore 17 Julie 1985) gestig. Danny Jones (gebore 12 Maart 1986), Dougie Poynter (gebore 30 November 1987) en Harry Judd (gebore 23 Desember 1985) is die ander lede van McFly. McFly het 'n platekontrak by Island Records en hulle word deur Prestige Management bestuur.

Sedert Mei 2007 het McFly al twaalf top-tien treffers gehad, waarvan sewe die nommer een-posisie op die trefferlyste behaal het. Hulle het ook twee nommer een-albums opgelewer. Hul debuutalbum was *Room on the 3rd Floor*, gevolg deur *Wonderland*. Hul derde album, *Motion in the Ocean*, is op 6 November 2006 uitgegee en het die trefferlyste by nommer ses binnegetree. Die groep het in April 2007 op hul webjoernaal op MySpace gesê dat hulle beplan om 'n *Greatest Hits so Far* op 22 Oktober 2007 uit te gee, en 'n vierde studio-album in Maart 2008.

Die naam McFly is deur Tom Fletcher, die stigter van die groep, gekies. Hy het die naam uit 'n Amerikaanse wetenskapfiksiekomedie, *Back to the Future*, gekies, waarin Michael J. Fox se karakter Marty McFly geheet het.
Harry Judd

**Harold Mark Christopher Judd**, algemeen bekend as **Harry Judd** (gebore 23 Desember 1985 in Chelmsford, Essex, Engeland) is die tromspeler in die Britse musiekgroep McFLY, tesame met Tom Fletcher, Dougie Poynter en Danny Jones. McFLY het bekend geword nadat die gewese groep Busted hulle op die been help bring het deur hulle uit te nooi om saam met hulle te toer in Maart 2004.

## Eksterne skakels 
*Amptelike McFLY-webtuiste 
*McFly se MySpace
Hoender

'n **Hoender** (*Gallus gallus domesticus*) is 'n makgemaakte voël, meer spesifiek pluimvee. Hulle word gewoonlik deur boere as lewende hawe aangehou, wat beteken dat hulle geteel word sodat hul vleis of eiers geëet kan word.

'n Manlike hoender word 'n *haan* genoem, en 'n vroulike hoender staan as 'n *hen* bekend. Slegs hennetjies kan broei en eiers lê. Pasgebore en jong hoendertjies word *kuikens* genoem, maar 'n jong hoender wat op 12 tot 14 weke geslag word, word 'n *braaikuiken* genoem.

Hoenders is oor duisende jare van die rooiboshoender (G*allus gallus*) geteel. Anders as meeste makgemaakte spesies het die rooiboshoender nie uitgesterf nie, maar kom steeds in die natuur voor. Vandag is daar 'n enorme variasie van hoenderrasse; van veerpoot-kapokkies tot statige rooi, swart, wit of gespikkelde pluimvee.

## Sien ook 
* Hoenderrasse
* Hoendervleis

## Eksterne skakels 
*
Branderplankry

duimnael|300px|'n Branderplankryer durf die golwe aan.

**Branderplankry** is 'n watersport wat meestal in die oseaan of see plaasvind. Die branderplankryer gebruik 'n branderplank om 'n golf te vang en om daarop te ry in die rigting van die strand.

Branderplankryery is ongeveer 4&nbsp;000 jaar gelede deur die Polinesiërs uitgevind. In Suid-Afrika word die sport onder meer in Jeffreysbaai, die Kaapstadse voorstad Muizenberg en in Durban beoefen.

Aangesien die sport in die warm son, wind en weer langs die strand beoefen word, is meeste branderplankryers se liggame goud- tot donkerbruin gebrand (indien nie erger *verbrand* nie). Hulle kan dadelik tussen ander strandgangers uitgeken word aan hulle los, deurmekaar hare en gemaklike (Engels: easy-going) lewensstyl op die sand. 

Meeste ryers arriveer alleen by 'n betrokke branderstrand, soms in 'n ou motor of "beach buggie" met 'n branderplank of twee op die dak vasgemaak, waarna die golwe eers van die duine af bekyk word. Kort voor lank vind mens ses tot agt deelnemers saam in die water, waar hulle op 'n goeie golf wag om uit te ry strand toe op die branderplank.

Later in die middag, na 'n rits golfrye, kom 'n groepie mense bymekaar (gewoonlik saam met hulle vriende of familie wat nie branderry nie), en hou 'n ontspanne piekniek of braai op die strand waar hulle heeldag was.

Oahu North Shore surfing hand drag.jpg|'n Branderplankryer in Oahu.
Sufer carrying surfboard along the beach.JPG|'n Branderplankryer dra sy branderplank uit die see.
Surfing in Hawaii.jpg|'n Man besig om branderplank te ry.
Oahu North Shore surfing catching wave.jpg|Branderplankryers wat 'n golf vang.

## Sien ook 
* Wind-branderplankryery
* Bianca Buitendag
Onafhanklikheidsdag (Verenigde State)

[duimnael|Vuurwerk oor die Washington-monument in [Washington, DC]] 
duimnael|Onafhanklikheidsdagparade in Washington, DC
duimnael|'n Pragtig versierde Onafhanklikheidsdagkoek
In die Verenigde State is die** Onafhanklikheidsdag** (Engels: **Independence Day**, dikwels ook **Fourth of July**, **July Fourth** of **America Day** genoem) 'n federale openbare vakansiedag ter herdenking van die aanvaarding van die Onafhanklikheidsverklaring van die Verenigde State op 4 Julie 1776, waarmee die land die koloniale bewind van Groot-Brittanje afgeskud het.

Die Onafhankliheidsdag word gewoonlik met vuurwerke, parades, braaie, bier, pieknieks, bofbal-wedstryde en talryke ander private en openbare plegtighede geassosieer waarmee die geskiedenis, regering en tradisies van die Verenigde State gevier word. Vuurwerke word sedert die jaar 1777 op 4 Julie afgevuur.

## Geskiedkundige feesvierings 
* In 1777 is dertien kanonne op 4 Julie in Bristol (deelstaat Rhode Island) afgevuur - die eerste keer in die oggend en 'n tweede keer teen sononder. Philadelphia het die eerste verjaarsdag van die onafhanklikheid net soos huidige Amerikaners met 'n amptelike dinee vir die Kontinentale Kongres, heildronke, 'n saluut van dertien kanonne, toesprake, gebede, musiek, parades en vuurwerk gevier. Skepe is met rooi, wit en blou vlagdoeke versier.
* In 1778 het generaal George Washington 4 Julie met 'n dubbele rantsoen rum vir sy soldate en 'n artillerie-saluut gevier. Anderkant die Atlantiese Oseaan het die ambassadeurs John Adams en Benjamin Franklin as gashere van 'n dinee vir hulle Amerikaanse landgenote in die Franse hoofstad Parys opgetree.
* In 1779 het die Onafhanklikheidsdag op 'n Sondag geval. Die openbare vakansiedag is derhalwe op Maandag, 5 Julie gevier.
* In 1781 was die parlement van Massachusetts die eerste wat die openbare vakansiedag op 4 Julie amptelik erken het.
* In 1783 het aanhangers van die Morawiese kerk in Winston-Salem (Noord-Carolina) die eerste feesviering in die land aangebied wat met 'n ambisieuse musiekprogram verbind is. Johann Friedrich Peter het die program saamgestel en die *Psalm of Joy* gekomponeer.
* In 1791 is vir die eerste keer die term "Onafhanklikheidsdag" vir 4 Julie gebruik.
* In 1870 het die Amerikaanse Kongres die Onafhanklikheidsdag tot 'n openbare vakansiedag vir werknemers van federale instellings verklaar - alhoewel dit destyds nog 'n onbetaalde vakansiedag was.
* In 1938 het die Kongres van 4 Julie 'n betaalde federale vakansiedag gemaak.

## Verwysings
Nuus

duimnael|160px|Koerantstander in Rome
[duimnael|200px|ANP-redaksie te [Rijswijk, Nederland]]
**Nuus** is wanneer mense oor aktuele gebeurtenisse skryf of praat. Nuus kan in verskillende vorme weergegee word, soos in koerante, tydskrifte, oor die televisie en die radio, ensovoorts.

Nuusberigte kan bestaan uit:
*Moord, roof en ander kriminele bedrywe
*Skermutselinge, oorloë en opstande
*Politiek
*Natuurrampe
*Tegnologiese uitvindsels
*Sport
*Finansies en markaanwysers
*Feesvieringe
*Afsterwes en geboortes
*Weervoorspelling

Daar bestaan verskeie nuuskanale op satelliettelevisie of kabeltelevisie wat heeldag lank nuus weergee, soos Fox News, CNN, Sky News, Al Jazeera en MSNBC. Daar bestaan ook verskeie nuustydskrifte, soos *Time* en *Newsweek*.

## Eksterne skakels 
*
Ronald Reagan

duimnael|links|160px|Wapen van Ronald Reagan
[duimnael|links|180px|[Margaret Thatcher en Reagan in 1986 in Camp David]]
**Ronald Wilson Reagan** (6 Februarie 1911 – 5 Junie 2004) was die 40ste President van die Verenigde State van Amerika (1981–1989) en die 33ste Goewerneur van Kalifornië (1967–1975). Reagan is in Illinois gebore, waar hy grootgeword het voor hy in die 1930's na Kalifornië verhuis het. Daar het hy 'n akteur geword asook die president van die *Screen Actors Guild* en ook 'n woordvoerder van die Amerikaanse maatskappy, General Electric. Alhoewel hy aanvanklik die Demokratiese Party ondersteun het, het hy in 1962 'n lid van die Republikeinse Party geword. Ná sy bekende toespraak, "A Time for Choosing", was hy oorreed om deel te neem as 'n kandidaat vir die verkiesingveldtog vir Goewerneur van Kalifornië: 'n posisie wat hy in 1966 vir die eerste keer beklee het. Na hy twee termyne as goewerneur gedien het, het hy twee keer as kandidaat vir die President van die Verenigde State gestaan. Die eerste keer, in 1976, was hy onsuksesvol, maar hy het die verkiesing van 1980 gewen en is ingehuldig as president.

## Presidentskap 
Reagan het sy presidentskap begin deur 'n ekonomiese beleid voor te stel wat later bekend gestaan het as "Reaganomics". Onder die beleid was belasting verlaag met die hoop om belegging aan te moedig en sodoende werkgeleenthede te skep en hoër winste en omsette te behaal. Na hy 'n sluipmoordpoging oorleef het in sy eerste termyn en die VSA 'n tydperk van ekonomiese groei ervaar het, was hy herkies deur die oorgrote meerderheid van die bevolking in 1984. Sy administrasie het egter gou 'n aantal skandale beleef, waaronder die bekende Iran-Contra-skandaal.

Reagan het ook sy beleid van *peace through strength* ("vrede deur sterkte") ingestel, tydens die Koue Oorlog teen die Sowjetunie. In plaas daarvan om 'n middeweg te soek het hy Reagan Kommunisme gekonfronteer deur die USSR as 'n "bose ryk" voor te stel en deur anti-Kommunistiese bewegings die wêreld oor te ondersteun. Reagan het ook met die Sowjetpresident Michail Gorbatsjof onderhandel om beide lande se arsenale van kernwapens te verklein, om sodoende 'n vreedsame einde aan die Koue Oorlog te bring.

## Siekte en sterfte 
In 1994, vyf jaar na sy presidentskap, het Reagan aangekondig dat hy met die Alzheimersiekte gediagnoseer is. Hy het 10 jaar later in die ouderdom van 93 gesterf.

## Bronnelys 
* Richard Aldous: *Reagan and Thatcher. The Difficult Relationship.* Arrow, London 2009, .
* Melvyn P. Leffler: *For the Soul of Mankind: The United States, the Soviet Union and the Cold War*. Hill and Wang, New York 2007

## Verwysings 
## Eksterne skakels
CNN

**CNN** (kort vir **Cable News Network**) is 'n internasionale televisienuusstasie wat in Amerika gebaseer is. Dit is is deur Ted Turner gestig en hul hoofkantoor is in Atlanta, Georgia in die Verenigde State. Die kanaal is een van die gewildste kanale in Amerika.

## Eksterne skakels 
*  Amptelike webwerf
Louis van Assenburgh

**Louis van Assenburg** was goewerneur van die Kaap van 1708 tot 1711.

## Sien ook 
* Lys van kommandeurs en goewerneurs van die Kaapkolonie
Willem Helot

**Willem Helot** was waarnemende goewerneur van die Kaap van 1711 tot 1714.

## Sien ook 
* Lys van kommandeurs en goewerneurs van die Kaapkolonie
1. FC Normannia Schwäbisch Gmünd

**1. FC Normannia Schwäbisch Gmünd ** is 'n Duitse sportklub uit Schwäbisch Gmünd in die deelstaat Baden-Württemberg, veral bekend vir sy sokkerafdeling. Behalwe sokker, het die klub ook afdelings vir hokkie, fietsry en dames-gimnastiek.

Die klub het op 30 Julie 1904 ontstaan met die samesmelting van die Schwäbisch Gmündse klubs *Alemannia* en *Fortuna*. Die klub het sy grootste prestasie in 1977 behaal toe die tweede rondte van die DFB-Pokal gehaal is. Die klub het ook in 2007 die hoofrondte van die DFB-Pokal gehaal.
duimnael|Die Jahnstadion in Schwäbisch Gmünd

## Onlangse ligaposisionering 
## Eksterne skakels 
* Amptelike klubblad 
* Abseits Guide to German Soccer
Syfer

'n **Syfer** is 'n simbool wat gebruik word om die waarde van 'n getal mee voor te stel. In plaas daarvan om die woord *een* uit te skryf, kan 'n persoon byvoorbeeld die simbool *1* skryf.

duimnael|center|500px|Die ten syfers, in stygende volgorde volgens waarde.

## Eksterne skakels 
*
Alte Feste

duimnael|links|Die Alte Feste in 1891
Die **Alte Feste** (die naam beteken *ou vesting* in Duits) is 'n gebou in Namibië se hoofstad Windhoek. Die Alte Feste is op 18 Oktober 1890 deur die Schutztruppe onder Hauptmann Curt von François as militêre vesting opgerig om die vrede tussen die strydende Namas en Hereros te bewaar. Daarmee is ook die stad Windhoek gestig. Vandag huisves dit die historiese (veral koloniale geskiedenis) afdeling van die Nasionale Museum van Namibië.

## Bronne 
*  Conny von Dewitz: *Windhoek. Der kleine Stadtführer.* Kuiseb-Verlag, Windhoek 2009, .

## Eksterne skakels
TuS Mechtersheim

**TuS Mechtersheim** is 'n sportklub uit Römerberg in die deelstaat Rynland-Palts in Duitsland, veral bekend vir sy sokkerafdeling. *Mechtersheim* is 'n dorpsdeel van Römerberg wat tot in 1969 'n onafhanklike dorp was.

Die klub is op 1 Maart 1914 as *Viktoria Mechtersheim* gestig. Die klub is later in dieselfde jaar ontbind, maar onmiddellik herstig as *Sportverein Mechtersheim*. Die klub is in 1930 herdoop as *Turn- und Sportverein 1914 e.V. Mechtersheim* (die huidige naam). Na die Tweede Wêreldoorlog is die klub deur die Geallieerdes ontbind, maar weer in 1946 herstig as *ASV Mechtersheim*. In 1950 het die klub weer die huidige naam aangeneem.

Die klub se grootste prestasie was om die Oberliga Suidwes te haal in 2004.

## Onlangse ligaposisionering 
## Eksterne skakels 
* Ondersteunerswerf
Age of Empires III

***Age of Empires III*** of ***Age of Empires 3*** (verkort na ***AoE3***) is 'n rekenaarspeletjie wat deur Ensemble Studios ontwikkel en deur Microsoft uitgegee is. Dit is die derde speletjie in die Age of Empires-reeks, en die vierde in die Age-reeks. Die speletjie staan uit bo dié voor hom in die reeks deurdat hy kenmerkend beter grafiese eienskappe besit. *Age of Empires III* is 'n RTS-speletjie (Engelse afkorting vir *Real-time Strategy*), wat beteken dat die persoon in beheer amper soos 'n tipe van 'n god beheer het oor wat in die denkbeeldige wêreld op die rekenaar aangaan, en waar hy of sy baie mense se bewegings beheer en groot stede bou. Die era waarin *Age of Empires III* geset is, is tussen 1500 tot 1860 en dit handel uitsluitlik oor die ontdekking en die kolonialisering van die Amerikas.

## Spesifikasies 
Omdat die speletjie redelik nuut is (dit is in November 2005 uitgegee), loop dit die beste op rekenaars met goeie spesifikasies, alhoewel die speletjie steeds op stadiger rekenaars sal loop. *Age of Empires III* is slegs vervaardig vir gebruik op Microsoft Windows XP, alhoewel dit op Windows 2000 kan loop, indien die gebruiker ál die lêers en vouers van 'n XP-rekenaar, waarop die speletjie geïnstalleer is, oorkopieer na die Windows 2000-rekenaar. Die speletjie word uitgegee op drie laserskywe. Die minimum spesifikasies vir *Age of Empires III* is 'n sentrale verwerker van 1 400 MHz, lukrake toegangsgeheue van 256 MG en 2 GG oop spasie op 'n hardeskyf.

Daar is een uitbreiding al uitgegee, naamlik *Age of Empires III: The Warchiefs* (Oktober 2006). Die tweede een, getiteld *Age of Empires III: The Asian Dynasties*, sal in die lente van 2007 uitgegee word. *Age of Empires III: The Asian Dynasties* sal Oosterse beskawings in die speletjie bring. *The Asian Dynasties* sal nie deur Ensemble vervaardig word nie, maar eerder deur Big Huge Games - 'n studio wat bekendheid verwerf het met hul gesogte *Rise of Nations*-speletjie.

## Ander Age-speletjies 
Hierdie speletjies val almal in die Age-reeks van Esnemble Studios en Microsoft Games.
* Age of Empires
** Age of Empires I
** Age of Empires II
*** Age of Mythology
** Age of Empires III

## Nasies 
### Age of Empires III: The WarChiefs 
### Age of Empires III: The Asian Dynasties
TSV Schwieberdingen

**TSV Schwieberdingen** is 'n sportklub uit Schwieberdingen in die deelstaat Baden-Württemberg in Duitsland, veral bekend vir sy sokkerafdeling. Behalwe sokker, het die klub nog 9 afdelings.

Die klub se geskiedenis begin met die stigting van die gimnastiekklub *Turnverein Schwieberdingen* op 1 Augustus 1906.

Die klub het geleidelik opgang gemaak deur van die *Kreisliga A* na die *Bezirksliga* te vorder in 1995, die Landesliga in 1996, die Verbandsliga in 2004 en die Oberliga Baden-Württemberg in 2007. 

## Onlangse ligaposisionering 
## Eksterne skakels 
* Amptelike klubblad
Die Melktert Kommissie

**Die Melktert Kommissie** (*sic*) is 'n vier-lid Afrikaanse musiekgroep van Jeffreysbaai. Die groep het in 2002 ontstaan tydens hul deelname aan die Jip Rockspaaider-kompetisie, wat hulle ook daardie jaar gewen het. *Volroom*, hul debuutalbum, is in Junie 2003 uitgereik. 'n Tweede album, *Wonderwoorde* is in 2006 uitgereik. Hul derde studio-album, *Vergewe en vergeet*, is in Augustus 2007 uitgereik. Die groep het in 2009 'n Engelse enkelsnit Karma uitgereik. Na 'n lang onderbreking het die groep weer begin optree in 2017. In 2019 het die groep op sosiale media aangedui dat hulle terug is in die ateljee om nuwe musiek op te neem. Hulle nuwe enkelsnitte Weier en Irrelevant is in 2019 vrygestel.

Die groepslede is:
* Lucinda Neethling — hoofsang en akoestiese kitaar
* Jean-Marie Korff — elektriese kitaar en agtergrondsang
* Tim van der Westhuizen — baskitaar
* Jan-Adriaan Korff — tromme en agtergrondsang

## Diskografie 
### Vollengteateljeealbums 
* *Volroom* (2003)
* *Wonderwoorde* (2006)
* *Vergewe en Vergeet* (2007)

### Enkelspelers 
* "Karma" (2009)
* "Weier" (2019)
* "Irrelevant" (2019)

## Sien ook 
* Lys van Suid-Afrikaanse musiekgroepe

## Bronne 
*
FSV 1926 Fernwald

**FSV 1926 Fernwald** is 'n sokkerklub uit Fernwald in die deelstaat Hessen in Duitsland. Die klub is in 1926 gestig as *FSV Steinbach*. In 1935 is die klub verplig om met ander klubs saam te smelt as *Turn- und Sport-Gemeinde Steinbach*. Na die Tweede Wêreldoorlog is die klub in Mei 1949 herstig as *FSV 1926 Steinbach*.

Die klub het sy grootste prestasie in 2005 behaal deur na die Oberliga Hessen te promoveer. Die klub staan sedert 1 Julie 2007 bekend as *FSV 1926 Fernwald*.

## Onlangse ligaposisionering 
## Eksterne skakels 
* Amptelike klubwerf
Johan Cornelis d'Ableing

**Johannes Cornelis d’Ableing** (20 November 1663 – 21 Mei 1721) was waarnemende goewerneur van die Kaap nadat Willem Adriaan van der Stel ontslaan is.

## Sien ook 
* Lys van kommandeurs en goewerneurs van die Kaapkolonie
Pous Sixtus II

**Sixtus II** was die 24ste pous van die Rooms-Katolieke Kerk.

## Biografie 
Pous Sixtus II is waarskynlik van Griekse afkoms. Op 30 Augustus 257 volg hy Pous Stefanus I op. Op 6 Augustus 258 sterf hy die marteldood onder die vervolgings van keiser Valerianus saam met ses diakens (Januarius, Vincentius, Magnus, Stefanus, Felicissimus en Agapitus) terwyl hulle die mis opgedra het in die Callixtus katakombe. Eers in 260 word hy opgevolg deur Pous Dionisius. Die naam ‘Sixtus’ beteken in Latyn ‘sesde’,  maar die Griekse betekenis van ‘Xystus’, ‘die beskaafde’ is meer waarskynlik. Hy is die eerste pous wat dieselfde naam as een van sy voorgangers gebruik het.

## Pontifikaat 
In die kwessie oor die ketterdoop het hy versoening bewerkstellig met die heilige Cyprianus en die kerke in Afrika en die Midde-Ooste. Hy skryf die pouslike brief Ad Novatianum en ook 'n traktaat sonder naam.

## Verering 
Sixtus II word geassosieer met Laurentius van Rome. Beide word as heiliges vereer. Hoewel Sixtus II die mees vereerde vroeë pous was, word Laurentius deesdae meer vereer. Sixtus is begrawe in die Callixtus katakombe. Sy feesdag in die Rooms-Katolieke Kerk is op 7 Augustus en op 10 Augustus in die Oosters-Ortodokse Kerk. Sixtus is die beskermheilige van die wynbou. Op sy feesdag word wingerdstokke geseën. Hy is ook die beskermheilige van die groei van bone en hopende vroue. Hy word aangeroep by nek-, maag- en rugpyn. Met verwysing na die mite van Laurentius van Rome word hy dikwels afgebeeld met 'n muntstuk of 'n geldbuidel.

Rafael het Sixtus verewig in die skildery die Sixtynse Madonna.

## Eksterne skakels 
* Webbladsy in Duits
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
Babsk

**Babsk** is 'n dorp in die middel van Pole, tussen Łódź en Warskou in die woiwodskap Łódź. Dit is naby die rivier Białka geleë en het 690 inwoners in 2005 gehad.
 
## Eksterne skakels 
* Babsk  (Pools)
* Kaart
FC Ismaning

**FC Ismaning** is 'n sokkerklub uit Ismaning in die deelstaat Beiere in Duitsland.

Die klub is in 1921 gestig met die huidige naam. Die jaar 2000 was die suksesvolste in die klubgeskiedenis: nie net is die Oberliga Beiere die eerste keer gehaal nie, maar die Beierse uitklopbeker is ook die eerste keer gewen, wat aan die klub toegang tot die hoofrondte van die DFB-Pokal gegee het. Die klub het hier in die eerste rondte vasgeval teen BV Borussia Dortmund met 0-4.

## Onlangse ligaposisionering 
## Eksterne skakels 
* Amptelike klubblad
Raducz

**Raducz** is 'n dorp in Pole, tussen Łódź en Warskou in die woiwodskap Łódź. Dit is aan die Rawka-rivier geleë en het 'n bevolking van 30 in 2006 gehad.
TSG Neustrelitz

**TSG Neustrelitz** is 'n sportklub uit Neustrelitz in die deelstaat Mecklenburg-Voorpommeren in Duitsland, veral bekend vir sy sokkerafdeling. Behalwe sokker, het die klub ook afdelings vir gimnastiek, skaak en trompoppies.

Die klub is in 1919 gestig as *Neustrelitzer Fußball Club*, maar het later ook ander sportsoorte begin aanbied en sy naam verander na *Neustrelitzer Sportverein*. Die klub is in 1924 ontbind, maar die sokkerafdeling is in dieselfde jaar herstig as *Ballspielverein 1919 Neustrelitz*. In 1926 het die klub met *SV Viktoria Neustrelitz* (gestig in 1925) saamgesmelt en daardie klub se naam aangeneem. In 1931 het die klub met *SG Corso Neustrelitz* saamgesmelt om *SG Corso Viktoria Neustrelitz* te vorm. Die klub is aan die einde van die Tweede Wêreldoorlog deur die Geallieerdes ontbind en in 1946 herstig as *SG Neustrelitz*. Hierna het die klub in tipies Oos-Duitse styl verskeie naamsveranderinge ondergaan: *BSG Konsum Neustrelitz* (1949), *BSG Empor Süd Neustrelitz* (1951), *BSG Motor Neustrelitz* (1952), *BSG Maschinelles Rechnen Neustrelitz* (1971) en uiteindelik die huidige naam in 1975.

Die klub het verskeie seisoene in die 2de-vlak DDR-Liga deurgebring en het in 1964 die kwarteindstryd van die Oos-Duitse beker gehaal waar daar met 1-2 teen FC Carl Zeiss Jena verloor is.

Na die Duitse hereniging was die klub se grootste prestasie om die Mecklenburg-Voorpommerse uitklopbeker in 2007 te wen en sodoende toegang tot die hoofrondte van die DFB-Pokal te verkry.

## Onlangse ligaposisionering 
## Eksterne skakels 
*Amptelike klubblad
*Abseits Guide to German Soccer
Liberty Bell

Die **Liberty Bell** in Philadelphia (Pennsilvanië) is 'n Amerikaanse klok van geskiedkundige betekenis en moontlik een van die mees bekende simbole wat met die Amerikaanse Rewolusie en die Amerikaanse Rewolusionêre Oorlog geassosieer word. Die klok versinnebeeld die onafhanklikwording, die afskaffing van slawerny, die Amerikaanse nasie en die vryheid binne die grense van die Verenigde State.

Die klok is op 8 Julie 1776 gelui om die burgers van Philadelphia na die eerste openbare lesing van die Amerikaanse Onafhanklikheidsverklaring te ontbied. Die klok is vooraf gelui om die opening van die Eerste Kontinentale Kongres in 1774 aan te kondig en 'n tweede keer ná die Slag van Lexington en Concord in 1775.

Die *Liberty Bell* het tot by die jaar 1837 as die *Independence Bell* of die *Old State House Bell* bekend gestaan en is daarna deur die *American Anti-Slavery Society* as 'n simbool van die abolisie-beweging gebruik.

## Inskripsie 
regs|frame|200px|Die *Liberty Bell*
Die inskripsie op die *Liberty Bell* lees:

Die bron van hierdie inskripsie is verse uit die Bybel (Levitikus hoofstuk 25, vers nommer 10, King James-bybel):

*"And ye shall hallow the fiftieth year, and proclaim liberty throughout all the land unto all the inhabitants thereof: it shall be a jubile unto you; and ye shall return every man unto his possession, and ye shall return every man unto his family."*

''(En julle moet die vyftigste jaar heilig en 'n vrylating in die land uitroep aan al sy bewoners. Dit moet vir julle 'n joebeljaar wees; dan moet julle elkeen na sy besitting en elkeen na sy geslag teruggaan.)*

Die inskripsie is aangebring ter viering van die 50ste verjaarsdag van William Penn se *Charter of Privileges'', 'n raamwerk vir die regering van Pennsylvanië.

## Verwysings
Pous Felix I

**Felix I** was die 26ste pous van die Rooms-Katolieke Kerk.

## Biografie 
Pous Felix I is 'n Romein van geboorte. Op 5 Januarie 269 volg hy Pous Dionisius op en regeer tot sy dood op 30 Desember 274. Hy word opgevolg deur Pous Eutichianus. Die naam ‘Felix’ beteken ‘die gelukkige.

## Pontifikaat 
Tydens sy pontifikaat ontvang hy die verslag van die sinode van Antiogië geadresseer aan sy voorganger Pous Dionisius. Die sinode het die biskop Paulus van Samosata afgesit oor sy kettery oor die leerstelling van die Drie-eenheid. Die Liber Pontificalis meld dat Felix 'n basiliek op die Via Aurelia opgerig het. Hy het meer duidelikheid gegee oor verskeie leerstellings en die ritus van die mis. Hy stel die dualiteit van Jesus van Nasaret as twee persone, God en mens vas. Hy inisieer ook die leerstelling oor die Drie-eenheid. Hy staan ook toe dat martelare onder die altaar in kerke begrawe word en dat misse jaarliks op die grawe opgedra mag word. Hy het hom beywer vir die gelowiges wat onder keiser Aurelianus vervolg is en is uiteindelik self aan die vervolging as martelaar dood. Hy is bekend as die pous wat baie ywerig was in evangelisasie. Hy is begrawe in die katakombe van Callixtus.

## Verering 
Pous Felix I word as heilige en martelaar vereer. Sy feesdag in die Rooms-Katolieke Kerk is op 30 Desember.

## Verwysings 
* Davis, R. (2001) Book of the Pontiffs (English Translation of the Liber Pontificalis) Liverpool University Press. 

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
268

Die **jaar 268** was 'n skrikkeljaar wat volgens die Gregoriaanse kalender op 'n Woensdag begin het. Dit was die 68ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
*Die silwerinhoud van Gallienus se munte het in die Weste baie afgeneem.
*September- Keiser Gallienus probeer om Aureolus se opstand in Milaan te onderdruk, maar hy word deur sy eie generaals vermoor. 
*Claudius II wat glo betrokke was by die komplot teen sy voorganger word Romeinse keiser. Die Alamanni en Juthungi dring vanaf die Donau Noord-Italië binne.

## Geboortes 
*

## Sterftes 
* September - Keiser Gallienus
* 26 Desember – Pous Dionisius sterf in Rome, die 25ste pous van die Rooms-Katolieke Kerk (* onbekend).

## Verwysings